B4-0218, 0266, 0292 και 0317/95

Ψήφισμα σχετικά με τις συνεχιζόμενες παραβιάσεις των ανθρωπίνων δικαιωμάτων στη Βιρμανία (Myanmar)

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για τις παραβιάσεις των ανθρωπίνων δικαιωμάτων στη Myanmar,

A. έχοντας υπόψη ότι ο βιρμανικός στρατός κατέλαβε πρόσφατα την πόλη Manerplaw όπου είχαν συγκεντρωθεί οι αντιστασιακές δυνάμεις των Karens που, από πολύ καιρό, αγωνίζονται για μεγαλύτερη πολιτική και διοικητική αυτονομία από την Rangoon,

B. αποδοκιμάζει το γεγονός ότι η επίθεση αυτή αποτελεί ανατροπή της στην καθολική κατάπαυση του πυρός που κηρύχθηκε το 1992[semigr ]

Γ. έχοντας υπόψη ότι τα μέτρα καταστολής εις βάρος των Karen στη Βιρμανία έχουν ως αποτέλεσμα χιλιάδες προσφύγων στη χώρα και ότι η κατάληψη της Manerplaw στοίχισε τη ζωή σε εκατοντάδες βιρμανούς,

Δ. υπενθυμίζοντας τη δημοσιευθείσα στις 2 Φεβρουαρίου 1995 έκθεση του Ειδικού Εισηγητή του ΟΗΕ Yozo Yokota, όπου το καθεστώς της Βιρμανίας κατηγορείται για συνεχιζόμενα βασανιστήρια, δουλεία, απελάσεις και πολιτική καταπίεση[semigr ]

E. τονίζοντας, ωστόσο, ότι ο Ειδικός Εισηγητής αναφέρει ότι στρατιώτες συχνά διενεργούν εκτελέσεις σε χωριά μετά από συνοπτικές δίκες ή χωρίς να προηγηθούν δίκες, προβαίνουν σε αρπαγές και κλοπές περιουσιών[semigr ] ότι τα βασανιστήρια «διενεργούνται ακόμη τακτικά» εναντίον ατόμων που θεωρούνται ύποπτα συμμετοχής σε αντικυβερνητικές δραστηριότητες[semigr ] ότι «πραγματοποιούνται αναγκαστικές μετακινήσεις και μετατοπίσεις πολιτών σε ευρεία κλίμακα»[semigr ] ότι ο στρατός επιβάλλει αμισθί καταναγκαστική εργασία, όπως τη μεταφορά βαρέων φορτίων πυρομαχικών και άλλων προμηθειών σε δύσβατες περιοχές[semigr ] ότι η Aung San Suu Kyi, κάτοχος των βραβείων Νόμπελ και Ζαχάρωφ, εξακολουθεί να τελεί υπό κράτηση κατ´ οίκον, ενώ πολλοί άλλοι πολιτικοί κρατούμενοι ευρίσκονται ακόμη στις φυλακές[semigr ]

ΣΤ. επισημαίνοντας ότι στην Εθνική Συνέλευση που απαρτίζεται από 702 αντιπροσώπους και έχει ως στόχο να προετοιμάσει νέο σύνταγμα, μόνο 89 αντιπρόσωποι εκπροσωπούν την Εθνική Ένωση για τη Δημοκρατία (NLD), η οποία έλαβε το 60% των ψήφων στις εκλογές του 1990, και μόνο 155 αντιπρόσωποι δεν έχουν εκλεγεί άμεσα από το SLORC (Κρατικό Συμβούλιο για την αποκατάσταση του νόμου και της τάξεως)[semigr ]

Ζ. εφιστώντας την προσοχή στη συνεχιζόμενη καταδίωξη μειονοτήτων και ιδιαίτερα στην κατεδάφιση τουλάχιστον έξι αρχαίων μουσουλμανικών τεμένων (τζαμιών) και την αναγκαστική καταστροφή μουσουλμανικών νεκροταφείων, προκειμένου να χρησιμοποιηθούν οι επιφάνειες αυτές για την ανέγερση τουριστικών εγκαταστάσεων[semigr ]

Η. αναγνωρίζοντας ότι στην εν λόγω έκθεση διαπιστώνεται κάποια βελτίωση της κατάστασης, σε σύγκριση με την προηγούμενη επίσκεψη του Ειδικού Εισηγητή το 1993, συγκεκριμένα η επανέναρξη λειτουργίας των πανεπιστημίων, η απελευθέρωση ορισμένων πολιτικών κρατουμένων και ο επαναπατρισμός του ημίσεος περίπου των 250.000 Μουσουλμάνων προσφύγων που είχαν καταφύγει στο Μπαγκλαντές το 1992[semigr ]

1. καταδικάζει έντονα την επίθεση της Βιρμανικής Κυβέρνησης κατά του Manerplaw και του Dawn Gwin και την πρόθεσή της να συνεχίσει τον βομβαρδισμό της περιοχής μέχρις ότου «εξολοθρευθούν όλοι οι αντάρτες»[semigr ]

2. καλεί την Κυβέρνηση της Ταϊλάνδης να μην υποστηρίζει την Κυβέρνηση της Βιρμανίας αποστέλλοντας τρόφιμα ή άλλες προμήθειες, να μην επιτρέπει στην Βιρμανία να χρησιμοποιεί τον εναέριο χώρο και το έδαφος της Ταϊλάνδης και να διασφαλίσει ότι οι Βιρμανοί πρόσφυγες δεν εξαναγκάζονται σε επαναπατρισμό στα σύνορα της Ταϊλάνδης[semigr ]

3. καλεί την Επιτροπή να εξετάσει, σε συνεργασία με την Κυβέρνηση της Ταϊλάνδης, τη δυνατότητα κατάρτισης προγράμματος επείγουσας βοήθειας για τους πρόσφυγες της φυλής Karen στην Ταϊλάνδη[semigr ]

4. καταδικάζει την πολιτική του SLORC που καταπνίγει τις προσδοκίες για μεγαλύτερη αυτονομία των Karen, καθώς επίσης την πλήρη αγνόηση των νομίμων δικαιωμάτων των άλλων μειονοτήτων[semigr ]

5. επιβεβαιώνει επίσημα το αίτημά του προς το SLORC και τη στρατιωτική χούντα, που διευθύνεται από τον κ. Khin Nyint, να απελευθερώσει πάραυτα, και άνευ όρων, την κ. Aung San Suu Kyi, κάτοχο του βραβείου Ζαχάρωφ και του Νόμπελ ειρήνης 1991[semigr ]

6. ζητεί την αναθεώρηση του Νόμου περί πολιτικών δικαιωμάτων του 1982 που επιτρέπει την καταπίεση μειονοτήτων, ιδιαίτερα των Μουσουλμάνων στο ομοσπονδιακό κράτος Rakhine[semigr ]

7. ζητεί να σταματήσει η καταναγκαστική εργασία[semigr ]

8. απαιτεί από το SLORC να επιβάλει πειθαρχία στις ένοπλες στρατιωτικές δυνάμεις, ώστε να τεθεί τέρμα στους φόνους, τα βασανιστήρια, τις βίαιες ενέργειες κατά του αγροτικού πληθυσμού και τη λεηλασία των σπιτιών τους[semigr ]

9. ζητεί από τον Γενικό Γραμματέα του ΟΗΕ να εντείνει τις προσπάθειές του για να αποκατασταθεί η ειρήνη και η ασφάλεια της περιοχής και να εξασφαλισθεί πραγματική διευθέτηση των πολιτικών διαφορών και εθνική συμφιλίωση στη Βιρμανία[semigr ]

10. εκφράζει τις ανησυχίες του ως προς την «πολιτική εποικοδομητικής δέσμευσης» που διαμορφώθηκε από το ASEAN έναντι της Μyanmar δεδομένου ότι κινδυνεύει να εκληφθεί ως στήριξη του καθεστώτος του SLORC[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών της ASEAN, της Επιτροπής του ΟΗΕ για τα Ανθρώπινα Δικαιώματα, και το SLORC.